text: се провежда при открити врата в съответствие с процедурния правилник, освен ако страните не се споразумеят за друго.Член 16Обща и техническа информация1. По искане на една от страните или по собствена инициатива арбитражният комитет може да потърси информация от всякакви източници, включително от страните, ако счита това за необходимо за целите на арбитражната процедура. По-специално арбитражният комитет има също така правото да потърси съответно експертно становище, когато смята това за необходимо. Арбитражният комитет се допитва до страните преди избора на такива експерти. Той не е обвързан от мнението на страните относно експертите. Всяка информация, получена по този начин, трябва да бъде предоставена на всяка от страните и те могат да представят своите бележки по нея.2. Заинтересовани от процедурата физически или юридически лица, които са установени в страните, имат право да представят на арбитражния комитет изложения (бележки на amicus curiae) в съответствие с процедурния правилник. Тези изложения се отнасят само до фактическите аспекти на спора и не разглеждат неговите правни аспекти.Член 17Правила за тълкуванеАрбитражният комитет прилага и тълкува разпоредбите, посочени в член 2, в съответствие с обичайните правила за тълкуване на международното публично право, по-специално правилата на Виенската конвенция за правото на договорите. Решенията на арбитражния комитет не могат да разширяват или намаляват правата и задълженията, предвидени в посочените в член 2 разпоредби.Член 18Решения на арбитражния комитет1. Арбитражният комитет полага всички усилия за вземане на решение с консенсус. Ако въпреки това не може да се стигне до вземане на решение с консенсус, спорният въпрос се решава с мнозинство на гласовете.2. Всяко решение на арбитражния комитет е задължително за страните и не поражда никакви права или задължения за физически или юридически лица. Решението съдържа фактическите констатации, съответните приложими разпоредби от споразумението за асоцииране и обосновката на всяка констатация или заключение, които се правят в него. Подкомитетът по промишленост, търговия и услуги оповестява публично решението на арбитражния комитет в неговата цялост, освен ако не реши друго, за да бъде гарантирана поверителността на поверителна търговска информация.ГЛАВА IVОБЩИ РАЗПОРЕДБИЧлен 19Списък на арбитрите1. В срок шест месеца след влизането в сила на настоящия протокол Подкомитетът по промишленост, търговия и услуги съставя списък с най-малко 15 лица, които желаят и са способни да изпълняват функцията на арбитри. Всяка страна предлага най-малко пет лица, които да изпълняват функцията на арбитри. Двете страни избират също така най-малко пет лица, които не са граждани на нито една от тях, за да изпълняват функцията на председател на арбитражния комитет. Подкомитетът по промишленост, търговия и услуги следи за това списъкът да се поддържа винаги на това равнище.2. По своето образование или опит арбитрите трябва да са специалисти в областта на правото и международната търговия. Те трябва да са независими, да изпълняват функциите си в качеството си на частни лица, да не приемат инструкции от организации или правителства, да не са свързани с правителството на някоя от страните и да спазват Кодекса за поведение, приложен към настоящия протокол.3. Подкомитетът по промишленост, търговия и услуги може да състави допълнителни списъци с най-малко 15 лица, които притежават отраслови познания по конкретни области, обхванати от споразумението


text: за асоцииране, или опит в областта на медиацията. В случай че се наложи да бъде използвана процедурата за избор по член 6, параграф 2, председателите на Подкомитета по промишленост, търговия и услуги може да използват, със съгласието на двете страни, такъв списък на лица с отраслови познания.Член 20Връзка със задълженията в рамките на СТО1. Правото на всяка от страните да използва разпоредбите за уреждане на спорове на настоящия протокол не засяга евентуални действия, предприети в рамките на СТО, по-специално действия по уреждане на спорове.2. Въпреки това, когато една от страните е започнала процедура за уреждане на спор по отношение на определена мярка съгласно настоящия протокол или съгласно Споразумението за създаване на СТО, тя не може да започне процедура за уреждане на спор относно същата мярка пред другата организация, докато не приключи първата процедура. Освен това дадена страна не може да търси и пред двете организации обезщетение във връзка с неизпълнение на едно и също задължение по споразумението за асоцииране и по Споразумението за създаване на СТО. В такъв случай след започването на процедура за уреждане на спора страната не може да представи искане за обезщетение във връзка с неизпълнение пред другата организация за компенсация за неизпълнението на същото задължение по другото споразумение, освен ако първоначално избраната организация не може, по причини от процесуално или свързано с компетентността ѝ естество, да вземе решение по искането.3. За целите на параграф 2:- процедурата за уреждане на спорове съгласно Споразумението за създаване на СТО се счита за започнала, когато дадена страна поиска създаването на група от съдебни заседатели съгласно член 6 от Договореността относно правилата и процедурите за уреждането на спорове в СТО, и се счита за приключила, когато органът за уреждане на спорове одобри доклада на групата и доклада на апелативния орган, в зависимост от случая, съгласно член 16 и член 17, параграф 14 от посочената договореност,- процедура за уреждане на спорове съгласно настоящия протокол се счита за започнала при искане на една от страните за съставяне на арбитражен комитет съгласно член 5, параграф 1, а се счита за приключила, когато арбитражният комитет съобщи своето решение на страните и на Подкомитета по промишленост, търговия и услуги съгласно член 8.4. Настоящото споразумение не възпрепятства страните да спрат изпълнението на задълженията си, когато това е разрешено от Органа за уреждане на спорове на СТО. Споразумението за създаване на СТО не може да служи като основание за това страните да бъдат възпрепятствани да спрат изпълнението на задълженията си съгласно настоящия протокол.Член 21Срокове1. Всички срокове, посочени в настоящия протокол, включително сроковете за съобщаване на решенията на арбитражните комитети, се изчисляват в календарни дни от деня след акта или факта, за които се отнасят, освен ако не е предвидено друго.2. Всеки срок, посочен в настоящия протокол, може да бъде изменен по взаимно съгласие на страните. Страните се задължават да проявяват разбиране по отношение на искания за удължаване на какъвто и да е срок поради трудности на една от страните да следва процедурите по настоящия протокол. По искане на една от страните арбитражният комитет може да измени сроковете, приложими

type: contracts

jurisdiction: EU


text: към процедурите, като вземе предвид различното ниво на развитие на страните.Член 22Преразглеждане и изменение на протокола1. Съветът за асоцииране може да прави преглед на прилагането на настоящия протокол и приложенията към него, за да вземе решение относно продължаването, изменението или прекратяването на тяхното действие.2. Съветът за асоцииране може да вземе решение да измени настоящия протокол и приложенията към него. Всяко такова изменение може да бъде обусловено от спазването на вътрешноправните задължения, приложими по отношение на всяка от страните.Член 23Влизане в силаНастоящият протокол се одобрява от всяка една от страните съгласно нейните собствени процедури. Настоящият протокол влиза в сила на първия ден от втория месец след датата, на която страните се нотифицират взаимно за приключването на процедурите, посочени в настоящия член.Съставено в Брюксел на 11 ноември 2010 г. в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и арабски език, като всички текстове са автентични.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdāEuropos Sajungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF ++++++++++ TIFF +++++За Релублика ЛиванPor la República LibanesaZa Libanonskou republikuFor Den Libanesiske RepublikFür die Libanesische RepublikLiibanoni Vabariigi nimelΓια τη Δημοκρατία του ΛιβάνουFor the Republic of LebanonPour la République libanaisePer la Repubblica libaneseLibānas Republikas vārdāLibano Respublikos varduA Libanoni Köztársaság részérőlGħar-repubblika tal-LibanuVoor de Republiek LibanonW imieniu Republiki LibańskiejPela República do LíbanoPentru Republica LibanezăZa Libanonskú republikuZa Republiko LibanonLibanonin tasavallan puolestaFör Republiken Libanon+++++ TIFF ++++++++++ TIFF +++++[1] Разпоредбите на настоящия протокол не засягат член 33 от протокола относно определението на понятието за "продукти с произход" и методите на административно сътрудничество.--------------------------------------------------ПРИЛОЖЕНИЯПРИЛОЖЕНИЕ I : АРБИТРАЖЕН ПРОЦЕДУРЕН ПРАВИЛНИКПРИЛОЖЕНИЕ II : КОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИ КОМИТЕТИ И МЕДИАТОРИТЕ--------------------------------------------------ПРИЛОЖЕНИЕ IАРБИТРАЖЕН ПРОЦЕДУРЕН ПРАВИЛНИКОбщи разпоредби1. За целите на настоящия протокол и настоящия правилник се прилагат следните определения:а) "съветник" означава лице, наето от една от страните да предоставя съвети или да подпомага тази страна в рамките на процедурата пред арбитражния комитет;б) "страна жалбоподател" означава страна, която подава искане за съставяне на арбитражен комитет съгласно член 5 от настоящия протокол;в) "страна ответник " означава страната, за която се твърди, че нарушава разпоредбите, посочени в член 2 от настоящия протокол;г) "арбитражен комитет" означава комитет, създаден съгласно член 6 от настоящия протокол;д) "представител на една от страните" означава служител или всяко друго лице, назначено от министър, държавен орган или друга публична структура на една от страните;е) "ден" означава един календарен ден, освен ако не е предвидено друго.2. Страната ответник отговаря за административната организация на процедурите за уреждане на спорове, по-специално за организирането на заседанията, освен ако страните не са се споразумели за друго. Въпреки това организационните разходи се поемат от Общността, с изключение на възнаграждението и разноските, които трябва да се заплатят на медиаторите и членовете на арбитражния комитет и които се разпределят между двете страни.Съобщения3. Страните и


text: арбитражният комитет съобщават всяко искане, мнение, писмено изложение или всякакъв друг документ по факс, като екземпляр от него се изпраща същия ден по електронна поща. Освен ако не се докаже обратното, електронните съобщения се считат за получени в деня на изпращането им.4. Преди влизането в сила на настоящия протокол страните взаимно се информират за определените звена за контакт за всякакъв вид съобщения.5. Незначителните технически грешки, допуснати в искане, мнение, писмено изложение или всякакъв друг документ, свързан с процедурата пред арбитражния комитет, могат да бъдат поправени, като се изпрати нов документ, посочващ ясно измененията.6. Ако последният ден, определен за изпращането на документ, съвпада с официален празник или почивен ден в Ливан или в Общността, документът може да бъде изпратен на следващия работен ден. В първия понеделник на всеки декември страните разменят списъци с датите на техните официални празници или почивни дни за следващата година. Документи, съобщения или искания от какъвто и да е вид не се считат за получени на дата, която е официален празник или почивен ден.7. В зависимост от предмета на разпоредби, във връзка с които е възникнал спорът, екземпляри от всички искания и съобщения, отправени до Подкомитета по промишленост, търговия и услуги в съответствие с настоящия протокол, се изпращат и до другите компетентни подкомитети, създадени съгласно споразумението за асоцииране.Начало на арбитражната процедура8. а) Ако членовете на арбитражния комитет са определени чрез теглене на жребий в съответствие с член 6 от настоящия протокол или с правила 18, 19 или 48 от настоящия процедурен правилник, при тегленето на жребия присъстват представители и на двете страни.б) Освен ако страните не са се договорили за друго, те организират среща с арбитражния комитет в срок от седем работни дни след съставянето му, за да се определят темите за разглеждане, които страните или арбитражният комитет считат за уместни, включително и въпросите, свързани с възнагражденията и разноските на арбитрите, които трябва да съответстват на стандартите на СТО. Членовете на арбитражния комитет и представители на страните могат да участват в тази среща по телефон или чрез видеоконферентна връзка.9. а) Освен ако страните не са се договорили за друго в рамките на пет работни дни от датата на избиране на арбитрите, задачата на арбитражния комитет се състои в следното:"да разгледа, като вземе предвид приложимите разпоредби на споразумението за асоцииране, въпроса, посочен в искането за съставяне на арбитражен комитет, да се произнесе относно съвместимостта на спорната мярка с разпоредбите, посочени в член 2 от протокола, и да се произнесе с решение в съответствие с член 8 от протокола за уреждане на спорове."б) Страните трябва да уведомят арбитражния комитет за договорената от тях задача в рамките на три работни дни от датата, на която са постигнали съгласие.Становища10. Страната жалбоподател представя своето първоначално становище най-късно 20 дни след датата на съставяне на арбитражния комитет. Страната ответник представя своя отговор най-късно 20 дни след датата на представяне на първоначалното становище.Работа на арбитражните комитети11. Председателят на арбитражния комитет ръководи всичките му заседания. Арбитражният комитет има право да упълномощи своя председател да взема решения по административни и свързани с процедурата въпроси.12. Освен ако


text: в настоящия протокол не е предвидено друго, арбитражният комитет може да осъществява дейността си по всякакви начини, включително по телефон, факс или чрез електронна връзка.13. Единствено арбитрите могат да участват в обсъжданията на арбитражния комитет. Техните помощници обаче могат да присъстват на обсъжданията, ако получат разрешение от арбитражния комитет.14. Изготвянето на всяко решение е от изключителната компетентност на арбитражния комитет и не може да бъде делегирано.15. Когато възникне свързан с процедурата въпрос, който не е уреден от разпоредбите на настоящия протокол и приложенията към него, арбитражният комитет може, след като се консултира със страните, да приеме подходяща процедура, която е съвместима с посочените разпоредби.16. Когато арбитражният комитет прецени, че е необходимо да се променят приложимите при процедурата срокове или да се внесат корекции в процедурата или корекции от административен характер, той информира писмено страните за мотивите, налагащи промяната или корекцията, като посочва необходимия срок или корекция. Арбитражният комитет може да приема такава промяна или корекция, след като се консултира със страните. Сроковете по член 8, параграф 2 от протокола не може да се променят.Промени в състава17. Ако даден арбитър не е в състояние да участва в процедурата, направи отвод или трябва да бъде заменен, заместникът се избира в съответствие с член 6, параграф 3.18. Когато дадена страна счита, че определен арбитър не отговаря на изискванията на Кодекса за поведение, поради което следва да бъде заменен, тя трябва да уведоми другата страна най-късно 15 дни от датата, на която са ѝ станали известни обстоятелствата, свидетелстващи за сериозно нарушение на Кодекса за поведение от страна на арбитъра.Когато дадена страна счита, че определен арбитър, който не е председател, не отговаря на изискванията на Кодекса за поведение, страните се консултират и, ако се споразумеят за това, освобождават арбитъра и избират заместник съгласно процедурата, предвидена в член 6, параграф 3 от настоящия протокол.Ако страните не постигнат съгласие за необходимостта от заменяне на арбитъра, която и да е страна може да поиска въпросът да бъде отнесен до председателя на арбитражния комитет, който взема окончателно решение.Ако председателят установи, че арбитърът не отговаря на изискванията на Кодекса за поведение, той определя чрез жребий нов арбитър от посочения в член 19, параграф 1 от настоящия протокол списък с лица, в който е бил включен първоначалният арбитър. Ако първоначалният арбитър е избран от страните в съответствие с член 6, параграф 2 от настоящия протокол, заместникът се определя чрез жребий от списъка с лица, предложени от страната жалбоподател и страната ответник съгласно член 19, параграф 1 от настоящия протокол. Изборът на нов арбитър се извършва в рамките на пет работни дни от датата на подаване на искането до председателя на арбитражния комитет.19. Когато дадена страна счита, че председателят на арбитражния комитет не отговаря на изискванията на Кодекса за поведение, страните се консултират и, ако се споразумеят за това, заменят председателя и избират заместник съгласно процедурата, предвидена в член 6, параграф 3 от настоящия протокол.Ако страните не постигнат съгласие за необходимостта от заменяне на председателя, която и да е страна може да поиска въпросът да бъде отнесен до един от останалите членове


text: от списъка с лица, избрани да действат като председатели съгласно член 19, параграф 1 от настоящия протокол. Неговото име се определя чрез жребий от председателите на Подкомитета по промишленост, търговия и услуги или от техен представител. Решението на това лице относно необходимостта от заменяне на председателя е окончателно.Ако това лице установи, че първоначалният председател не отговаря на изискванията на Кодекса за поведение, то определя чрез жребий нов председател от посочения в член 19, параграф 1 от настоящия протокол списък с лица, избрани да изпълняват функциите на председател. Изборът на нов председател се извършва в рамките на пет работни дни от датата на подаване на искането, посочено в настоящия параграф.20. Работата на арбитражния комитет се спира за периода на провеждане на процедурите, посочени в правила 17, 18 и 19.Заседания21. Председателят определя датата и часа на заседанието, след като се консултира със страните и другите членове на арбитражния комитет. Той потвърждава писмено тази информация пред страните. Тази информация трябва също така да бъде оповестена публично от страната, която отговаря за административната организация на процедурата, ако заседанието е при открити врата. Освен ако една от страните не се противопостави, арбитражният комитет може да реши да не провежда заседание.22. Освен ако страните не са се договорили за друго, заседанието се провежда в Брюксел, когато страната жалбоподател е Ливан, и в Бейрут, когато страната жалбоподател е Общността.23. Арбитражният комитет може да проведе допълнително заседание само при изключителни обстоятелства. Не се провеждат допълнителни заседания при процедурите, предвидени в член 10, параграф 2, член 11, параграф 2, член 12, параграф 3 и член 13, параграф 2 от настоящия протокол.24. Всички арбитри присъстват по време на цялото заседание.25. Следните лица може да присъстват на заседанията, независимо дали те се провеждат при открити или закрити врата:а) представителите на страните;б) съветниците на страните;в) членовете на административния персонал, устните преводачи, писмените преводачи и съдебните стенографи; иг) помощниците на арбитрите.Единствено представителите и съветниците на страните имат право да вземат думата пред арбитражния комитет.26. Най-късно пет работни дни преди датата на заседанието всяка от страните предоставя на арбитражния комитет списък с имената на лицата, които ще пледират или ще представят бележки от тяхно име по време на заседанието, както и на другите представители или съветници, които ще присъстват на заседанието.27. Заседанията пред арбитражните комитети са при открити врата, освен ако страните не решат друго. Ако страните решат, че заседанието ще бъде при закрити врата, част от него може, въпреки това, да бъде публично, ако арбитражният комитет, по искане на страните, вземе решение за това поради наличието на сериозни причини. Въпреки това арбитражният комитет заседава при закрити врата, когато становищата или аргументите на една от страните съдържат поверителна търговска информация.28. Арбитражният комитет провежда заседанието по следния начин:Аргументи:а) представяне на аргументите на страната жалбоподател;б) представяне на аргументите на страната ответник.Възражения:а) представяне на аргументите на страната жалбоподател;б) реплика на страната ответник.29. Арбитражният комитет има право да отправя въпроси към страните във всеки момент на заседанието.30. Арбитражният комитет предприема необходимите мерки за изготвяне протокол за всяко заседание и възможно най-бързото изпращане на копие от него на страните.31.


text: В рамките на десет работни дни от датата на заседанието всяка една от страните може да представи допълнително писмено изложение, касаещо всеки един от въпросите, повдигнати по време на заседанието.Писмени въпроси32. Арбитражният комитет има право във всеки момент на процедурата да отправя писмено въпроси към едната или към двете страни. Всяка една от страните получава копие от всеки въпрос, отправен от арбитражния комитет.33. Всяка една от страните представя на другата страна копие от своя писмен отговор на въпросите на арбитражния комитет. Всяка от страните има възможност да представи писмени бележки по отговора на другата страна в срок от пет работни дни след датата на неговото получаване.Поверителност34. Страните са длъжни да съблюдават поверителния характер на заседанията на арбитражния комитет, когато заседанията се провеждат при закрити врата в съответствие с правило 27. Страните трябва да третират като поверителни сведенията, съобщени от другата страна на арбитражния комитет и които са определени като такива от тази страна. Когато една от страните предостави на комитета поверителен вариант на своето писмено становище или отговор, тя предоставя също така, ако другата страна поиска това, неповерително резюме на сведенията, които се съдържат в това становище или отговор и които могат да бъдат оповестени публично. Това резюме се представя най-късно 15 дни след датата на получаване на искането или на съобщаването на съответното становище или отговор, като се взема предвид по-късната от тези дати. Никоя разпоредба от настоящия правилник не възпрепятства страните да оповестят публично своята собствена позиция.Контакти ex parte35. Арбитражният комитет трябва да се въздържа от срещи или контакти с която и да е от страните в отсъствие на другата страна.36. Никой арбитър няма право да обсъжда какъвто и да било аспект на въпроса, с който е сезиран арбитражният комитет, с едната или с двете страни в отсъствие на другите арбитри.Изложения на amicus curiae37. Ако страните не са се договорили за друго, в срок от пет дни след съставянето на арбитражния комитет той може да приема писмени изложения, които не е поискал, ако те са изготвени до десет дни след съставянето на арбитражния комитет, кратки са и в никакъв случай не надвишават, ведно с приложенията, 15 машинописни страници, и се отнасят пряко до фактическите въпроси, разглеждани от арбитражния комитет.38. Изложението трябва да включва описание на физическото или юридическото лице, което го представя, включително характера на неговата дейност и произхода на неговото финансиране, и да посочва точно свързаните с арбитражната процедура интереси на това лице. То трябва да бъде изготвено на езиците, избрани от страните съгласно правила 42 и 43 от настоящия процедурен правилник.39. В своето решение арбитражният комитет посочва всички изложения, получени от него, които съответстват на разпоредбите на посочените правила. Той не е задължен в своето решение да дава отговор на аргументите, изтъкнати в тези изложения. Всяко изложение, получено от арбитражния комитет в съответствие с това правило, се представя на страните, за да могат те да представят своите бележки по него.Неотложни случаи40. При неотложни случаи, посочени в настоящия протокол, арбитражният комитет, след консултация със страните, изменя съответно посочените в настоящия правилник срокове и уведомява страните за това.Писмени


text: и устни преводи41. По време на консултациите, посочени в член 6, параграф 2 от настоящия протокол, и най-късно по време на срещата, посочена в правило 8, буква б) от настоящия процедурен правилник, страните се стремят да се споразумеят относно общ работен език на процедурата пред арбитражния комитет.42. Ако страните не успеят да се споразумеят относно общ работен език, всяка от страните взема необходимите мерки, за да осигури превод на своите писмени изложения на езика, избран от другата страна, като поема свързаните с това разноски.43. Страната ответник взема необходимите мерки, за да осигури устен превод на устните изложения на езиците, избрани от страните.44. Решенията на арбитражния комитет се съобщават на езика или езиците, избран/и от страните.45. Всяка от страните може да представи бележки по всеки превод на документ, изготвен съгласно настоящия правилник.Изчисляване на сроковете46. Когато при прилагането на правило 6 от настоящия процедурен правилник една от страните получи документ на дата, различна от датата, на която другата страна е получила този документ, всеки срок, който се изчислява в зависимост от датата на получаване, започва да тече от по-късната дата на получаване на този документ.Други процедури47. Разпоредбите на настоящия процедурен правилник са приложими и при процедурите по член 10, параграф 2, член 11, параграф 2, член 12, параграф 3 и член 13, параграф 2 от настоящия протокол. Същевременно сроковете, посочени в настоящия процедурен правилник, се адаптират в съответствие със специалните срокове за приемане на решение от арбитражния комитет, предвидени в посочените разпоредби.48. В случай че първоначалният арбитражен комитет не може да бъде свикан или някои от неговите членове не могат да участват в провеждането на процедурите по член 10, параграф 2, член 11, параграф 2, член 12, параграф 3 и член 13, параграф 2 от настоящия протокол, се прилагат процедурите, предвидени в член 6 от настоящия протокол. Срокът за съобщаване на решението се удължава с 15 дни.--------------------------------------------------ПРИЛОЖЕНИЕ IIКОДЕКС ЗА ПОВЕДЕНИЕ НА ЧЛЕНОВЕТЕ НА АРБИТРАЖНИТЕ КОМИТЕТИ И МЕДИАТОРИТЕОпределения1. За целите на настоящия кодекс за поведение се прилагат следните определения:а) "член" или "арбитър" означава член на арбитражен комитет, който е създаден съгласно член 6 от настоящия протокол;б) "медиатор" означава лице, което провежда медиация в съответствие с член 4 от настоящия протокол;в) "кандидат" означава лице, чието име е включено в списъка с арбитри, посочен в член 19 от настоящия протокол, и което може да бъде избрано за член на арбитражен комитет по смисъла на член 6;г) "помощник" означава лице, което, в рамките на мандата на член на арбитражния комитет, му помага в неговите проучвания или го подпомага при изпълнение на неговите функции;д) "процедура" означава процедура пред арбитражен комитет съгласно настоящия протокол, освен ако не е предвидено друго;е) "персонал" по отношение на член на арбитражния комитет означава лицата, които са под негово ръководство и негов надзор, с изключение на помощниците.Задължения в рамките на процедурата2. Кандидатите и членовете са длъжни да избягват всяко явно и привидно нарушаване на деонтологичните норми, да бъдат независими и безпристрастни, да избягват всеки пряк или косвен конфликт на интереси и да съблюдават строго правилата за поведение, за да се гарантират почтеността и


text: безпристрастността в рамките на производството за уреждане на спорове. Бившите членове трябва да спазват задълженията, предвидени в параграфи 15, 16, 17 и 18 от настоящия кодекс за поведение.Задължение за деклариране3. Преди потвърждаването на избора му за член на арбитражния комитет съгласно настоящия протокол, кандидатът е длъжен да декларира интересите, връзките или въпросите, които биха могли да повлияят на неговата независимост или безпристрастност, или които биха могли логично да създадат впечатление за нарушаване на деонтологичните норми или на пристрастност при разглеждане на спора. За тази цел кандидатът е длъжен да положи всички разумни усилия, за да се информира за съществуването на такива интереси, връзки и въпроси.4. Кандидатите или членовете могат да съобщят за въпроси, свързани с действителни или възможни нарушения на настоящия кодекс за поведение, единствено на Подкомитета по промишленост, търговия и услуги, с цел те да бъдат разгледани от страните.5. След като бъде избран, всеки член е длъжен да продължи да полага всички разумни усилия да се информира постоянно за посочените в точка 3 интереси, връзки или въпроси, като е длъжен да ги декларира. Задължението за деклариране е постоянно и изисква от всеки член да декларира съществуването на такива интереси, връзки или въпроси, които могат да се появят в хода на различните стадии на процедурата. Членът е длъжен да декларира тези интереси, връзки или въпроси, като ги съобщи в писмена форма на Подкомитета по промишленост, търговия и услуги, с цел те да бъдат разгледани от страните.Функции на членовете6. След избирането си всеки член изпълнява изцяло и навременно функциите си на член по време на цялата процедура, справедливо и със старание.7. Всеки член разглежда единствено въпросите, които са повдигнати по време на процедурата и са от значение за вземане на решение. Той не трябва да делегира тази своя функция на друго лице.8. Всеки член взема всички подходящи мерки, за да се увери, че неговият помощник и персонал познават и спазват параграфи 2, 3, 4, 5, 16, 17 и 18 от настоящия кодекс за поведение.9. Никой член няма право да установява контакти ex parte във връзка с процедурата.Независимост и безпристрастност на членовете10. Всеки член трябва да бъде независим и безпристрастен и да избягва създаването на впечатление за нарушаване на деонтологичните норми или за пристрастност. Той няма право да се влияе от личен интерес, от външен натиск, от съображения от политически характер, от обществен протест, от лоялност към една от страните или от страх от критики.11. Никой член няма право пряко или косвено да поеме задължение или да приеме възнаграждение, което по някакъв начин би възпрепятствало или би създало впечатление за възпрепятстване на правилното изпълнение на неговите функции.12. Никой член няма право да използва положението, което заема в арбитражния комитет, за да обслужва лични или частни интереси. Всеки член трябва да се въздържа от действия, които може да създадат впечатление, че други лица са в състояние да му окажат влияние.13. Никой член не трябва да позволява поведението или преценката му да бъдат повлияни от връзки или задължения от финансов, търговски, професионален, семеен или обществен характер.14. Всеки член трябва да се въздържа от установяване


text: на връзки или придобиване на финансови или лични облаги, които биха могли да повлияят на неговата безпристрастност или които биха могли логично да създадат впечатление за нарушаване на деонтологичните норми или за пристрастност.Задължения на бившите членове15. Всички бивши членове трябва да се въздържат от действия, които могат да създадат впечатление за проявена пристрастност при изпълнение на функциите им или за извличане на полза от решението на арбитражния комитет.Поверителност16. Никой настоящ или бивш член няма право в нито един момент да разгласява или да използва сведения, които не са общоизвестни и които са свързани с процедурата или са му станали известни по време на процедурата, освен за нейните нужди, и в никакъв случай не може да разгласява или да използва тези сведения за своя собствена изгода или за изгода на други лица, или с цел да увреди чужди интереси.17. Никой член няма право да разгласява решението на арбитражния комитет или части от него преди неговото оповестяване в съответствие с настоящия протокол.18. Никой настоящ или бивш член няма право в нито един момент да разгласява информация за обсъжданията на арбитражния комитет, нито мнението на който и да е от неговите членове.Разноски19. Всеки член води и представя отчет за времето, отделено на процедурата, както и за своите разноски.Медиатори20. Правилата, изложени в настоящия Кодекс за поведение по отношение на членове или бивши членове, се прилагат mutatis mutandis към медиаторите.--------------------------------------------------ПРЕВОДСъвместна декларацияна Европейския съюз и на Република Ливанвъв връзка с подписването на Споразумение под формата на протокол, с който се създава механизъм за уреждане на спорове, свързани с търговските разпоредби на Евро-средиземноморското споразумение за асоцииране между Европейската общност и нейните държави-членки, от една страна, и Република Ливан, от друга странаВследствие на влизането в сила на Договора от Лисабон на 1 декември 2009 г. Европейският съюз замени Европейската общност и е неин правоприемник, като от тази дата Европейският съюз упражнява всички права и поема всички задължения на Европейската общност.Следователно позоваванията на "Европейската общност" в текста на посоченото по-горе споразумение, подписано днес, се считат, когато е уместно, за позовавания на "Европейския съюз".Съставено в Брюксел на 11 ноември 2010 година.За Европейския съюзЗа Република Ливан--------------------------------------------------


text:
28.3.2019 г. BG Официален вестник на Европейския съюз L 87/119
 ПРЕВОД
 Съвместно писмо от Европейските общности и техните държави членки, от една страна, и Филипините, от
 друга страна, съгласно параграф 5 от Процедурите за прилагане на член XXI от Общото споразумение по
 търговията с услуги (ГАТС) (S/L/80 от 29 октомври 1999 г.)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха своето
 намерение да изменят или оттеглят конкретните си задължения, включени в списъка, приложен към съобщенията, съгласно
 член V, алинея 5 от ГАТС и в съответствие с условията на член XXI, алинея 1, буква б) от ГАТС.
 След подаването на първото съобщение Филипините представиха заявление за изразяване на интерес в съответствие с
 член XXI, алинея 2, буква а) от ГАТС (S/L/179) относно S/SECRET/8. По отношение на S/SECRET/9 не бе представено
 заявление за изразяване на интерес. ЕО и Филипините започнаха преговори в съответствие с член XXI, алинея 2, буква а) от
 ГАТС относно S/SECRET/8.
 По отношение на процедурата, открита с нотификацията, съдържаща се в документ S/SECRET/8, първоначалният период на
 преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април 2005 г., до
 27 февруари 2006 г., до 1 юни 2006 г., до 1 юли и до 17 юли 2006 г.). По време на тези преговори ЕО и Филипините се
 споразумяха относно компенсаторните поправки, свързани с измененията и оттеглянията, съдържащи се в документ
 S/SECRET/8. Докладът за резултатите от тези преговори е приложен към настоящото писмо и включва:
 1) предложените изменения в нотификациите, посочени по-горе, 2) договорените компенсаторни поправки, свързани с
 измененията и оттеглянията, нотифицирани в S/SECRET/8, и 3) проекта на консолидирания списък на конкретните
 задължения, който е резултат от сливането на съществуващите списъци на задълженията на ЕО и на техните държави
 членки, както и от включването в него на измененията или оттеглянията на задължения, нотифицирани от ЕО с документи
 S/SECRET/8 и S/SECRET/9, и компенсаторните поправки, договорени между ЕО и Филипините.
 Настоящото писмо и приложения I и II към прикрепения към него доклад представляват споразумението между ЕО и
 Филипините по отношение на S/SECRET/8 за целите на член XXI, алинея 2, буква а) от ГАТС (1). Споразумението не следва
 да се тълкува по начин, който би довел до промяната на списъците на изключенията от член II за ЕО и техните държави
 членки. Споразумението не следва да се тълкува по начин, който би засегнал правата и задълженията на страните съгласно
 член VIII от ГАТС.
 Съгласно процедурите, посочени в параграфи 20—22 от S/L/80, до 14 септември 2006 г.


text:
ЕО ще изпратят на секретариата
 за разпространение проекта на консолидирания списък за сертифициране, при условие че всички засегнати страни членки
 са подписали споразумение или предвиденият в параграф 7 от S/L/80 период е изтекъл без да е бил поискан арбитраж.
 Резултатите от преговорите следва да влязат в сила след приключване на процедурите по сертифициране, на дата, посочена
 от ЕО, след приключване на вътрешните процедури на ЕО за одобрение, които ЕО се стремят да ускорят възможно най-
 много. Измененията и оттеглянията, предложени в документите S/SECRET/8 и S/SECRET/9, не влизат в сила преди
 влизането в сила на всички компенсаторни поправки, посочени в приложение II.
 (1) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- L 87/120 BG Официален вестник на Европейския съюз 28.3.2019 г.
 Доклад за резултатите от преговорите, проведени в съответствие с член ХХI, алинея 2, буква а) от Общото
 споразумение по търговията с услуги (ГАТС)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 Съгласно параграф 5 от Процедурите за прилагане на член XXI от ГАТС (S/L/80 от 29 октомври 1999 г.) Европейската
 комисия представя следния доклад:
 1. На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха
 своето намерение да изменят или оттеглят конкретните си задължения, включени в списъка, приложен към съоб
 щенията (наричани по-долу „предложените изменения“), съгласно член V, алинея 5 от ГАТС и в съответствие с
 условията на член XXI, алинея 1, буква б) от ГАТС. Предложените изменения се съдържат в приложение I.
 2. След представяне на нотификацията, съдържаща се в документ S/SECRET/8, и в съответствие с член ХХI, алинея 2, буква
 а) от ГАТС осемнадесет държави —членки на СТО (Аржентина, Австралия, Бразилия, Канада, Китай, Китайско Тайпе,
 Колумбия, Куба, Еквадор, Хонг Конг, Китай, Индия, Япония, Корея, Нова Зеландия, Филипините, Швейцария, Уругвай и
 Съединените щати), подадоха съответни заявления за изразяване на интерес.
 3. След представяне на нотификацията, съдържаща се в документ S/SECRET/9, и в съответствие с член ХХI, алинея 2, буква
 а) от ГАТС четиринадесет държави —членки на СТО (Аржентина, Австралия, Бразилия, Канада, Китай, Колумбия,
 Еквадор, Хонг Конг, Китай, Индия, Япония, Корея, Нова Зеландия, Уругвай и Съединените щати), подадоха съответни
 заявления за изразяване на интерес.
 4. Филипините подадоха заявление за изразяване на интерес съгласно член XXI, алинея 2, буква а) от ГАТС (S/L/179)
 относно S/SECRET/8. По отношение на S/SECRET/9 не бе представено заявление за изразяване на интерес. ЕО и
 Филипините започнаха преговори в съответствие с член XXI, алинея 2, буква а) от ГАТС относно


text:
S/SECRET/8.
 5. По отношение на процедурата, открита с нотификацията, съдържаща се в документ S/SECRET/8, първоначалният
 период на преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април
 2005 г., до 27 февруари 2006 г., до 1 юни 2006 г., до 1 юли и до 17 юли 2006 г.).
 6. По време на тези преговори ЕО и Филипините се споразумяха относно компенсаторните поправки, свързани с изме
 ненията и оттеглянията, съдържащи се в документ S/SECRET/8. Приложения I и II към настоящия доклад, заедно със
 съвместното писмо, към което той е приложен, представляват споразумението между ЕО и Филипините по отношение
 на S/SECRET/8 за целите на член XXI, алинея 2, буква а) от ГАТС (2). Споразумението не следва да се тълкува по начин,
 който би довел до промяна на списъците на изключенията от член II за ЕО и техните държави членки. Споразумението
 не следва да се тълкува по начин, който би засегнал правата и задълженията на страните съгласно член VIII от ГАТС.
 7. С оглед на гореизложеното предложените изменения и договорените компенсаторни поправки са включени в проекта на
 консолидиран списък на задълженията на ЕО по ГАТС, който е резултат от сливането на съществуващите списъци на
 задълженията на ЕО и на техните държави членки, както и от включването в него на измененията или оттеглянията на
 задължения, нотифицирани от ЕО с документи S/SECRET/8 и S/SECRET/9, и компенсаторните поправки, договорени
 между ЕО и Филипините.
 8. Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секре
 тариата за разпространение проекта на консолидирания списък за сертифициране, при условие че всички засегнати
 страни членки са подписали споразумение или предвиденият в параграф 7 от S/L/80 период е изтекъл без да е бил
 поискан арбитраж. Резултатите от преговорите следва да влязат в сила след приключване на процедурите по сертифи
 циране, на дата, посочена от ЕО, след приключване на вътрешните процедури на ЕО за одобрение, които ЕО се стремят
 да ускорят възможно най-много. Измененията и оттеглянията, предложени в документите S/SECRET/8 и S/SECRET/9, не
 влизат в сила преди влизането в сила на всички компенсаторни поправки, посочени в приложение II.
 (2) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- 28.3.2019 г. BG Официален вестник на Европейския съюз L 87/121
 ПРИЛОЖЕНИЕ I
 A) Изменения, нотифицирани с документ S/SECRET/8
 Хоризонтални задължения
 • Текст относно достъпа до пазара (стр. 9): „Във всички държави членки услугите, считани за обществени услуги на
 държавно или местно равнище, могат да подлежат на публичен монопол или на изключителни права, предоставени
 на частни оператори“. Този текст не беше включен в списъка на конкретните задължения на Чешката република,
 Естония, Кипър, Латвия, Литва, Унгария, Малта, Австрия, Полша, Словения, Словакия, Финландия и Швеция. Това
 ограничение се прилага понастоящем към всички държави членки.
 • Ограничения на националното третиране по отношение на клонове, агенции и представителства при начин на доставка 3
 (стр. 9 и 10). Този текст не беше


text:
включен в списъка на конкретните задължения на Чешката република, Естония, Кипър,
 Латвия, Литва, Малта, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на дъщерните дружества при начин на доставка 3 (стр. 10). Този
 текст не беше включен в списъка с конкретните задължения на Чешката република, Естония, Кипър, Латвия, Литва,
 Унгария, Малта, Полша, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на субсидиите при начин на доставка 3 (стр. 13). Списъкът с
 конкретните задължения на Чешката република, Естония, Кипър, Латвия, Литва, Малта, Австрия, Словения, Словакия,
 Финландия и Швеция включваше само част от ограниченията по отношение на субсидиите при начин на доставка 3,
 вписани в списъка на задълженията на ЕО и на техните държави членки. Тези ограничения вече се прилагат и по
 отношение на тези държави членки.
 • Ограничение на националното третиране по отношение на субсидиите при начин на доставка 4 (стр. 13). Списъкът на
 конкретните задължения на Чешката република, Естония, Кипър, Латвия, Унгария, Малта и Словакия не включваше
 ограничението на субсидиите при начин на доставка 4, вписано в списъка на задълженията на ЕО и на техните държави
 членки. Това ограничение вече се прилага и по отношение на тези държави членки.
 • Задължения, поети от Кипър по отношение на достъпа до пазара при начин на доставка 4. Тези задължения бяха
 оттеглени.
 • Текст относно достъпа до пазара при начин на доставка 4 — Вътрешнокорпоративни трансфери (ВКТ) (стр. 26).
 Списъкът на конкретните задължения на Чешката република, Латвия, Литва, Унгария, Полша и Словакия не
 включваше ограничението, съгласно което приемащият субект трябва действително да предоставя подобни услуги на
 територията на съответната държава — членка на Общността. Това ограничение вече се прилага и по отношение на тези
 държави членки.
 • Текст относно достъпа до пазара при начин на доставка 4 — Бизнес посетители (БП) — Търговци на услуги (стр. 30).
 Списъкът на конкретните задължения на Полша не включваше ограничението, съгласно което тези представители не са
 ангажирани с извършването на преки продажби за широката общественост. Това ограничение вече се прилага и по
 отношение на тази държава членка.
 • Текст относно достъпа до пазара при начин на доставка 4 — Бизнес посетители (БП) — Регистриране на търговско
 присъствие (стр. 30). Списъкът на конкретните задължения на Литва не включваше ограничението, съгласно което тези
 представители не са ангажирани с извършването на преки продажби за широката общественост или с предоставянето на
 услуги. Това ограничение вече се прилага и по отношение на тази държава членка.
 • Задължения, поети от Литва по отношение на достъпа до пазара при начин на доставка 4 — Бизнес посетители (БП)
 (стр. 32). Тези задължения бяха частично оттеглени.
 • Задължение, поето от Латвия по отношение на достъпа до пазара при начин на доставка 4 — Доставчици на услуги по
 договори (ДУД) (стр. 33). Списъкът на конкретните задължения на Латвия не включваше ограничението, съгласно което
 временното влизане и престой в съответната държава членка ще бъдат разрешени за срок от не повече от три месеца в
 рамките на


text:
всеки период от 12 месеца. Това ограничение вече се прилага и по отношение на тази държава членка.
 Задължения по сектори
 • Наемни/лизингови услуги без оператори — По отношение на самолети (стр. 95). Ограничението върху достъпа до пазара
 при начин на доставка 2 вече се прилага и по отношение на Естония, Литва, Унгария, Австрия, Словения, Финландия и
 Швеция, а ограничението върху достъпа до пазара при начин на доставка 3 вече се прилага и по отношение на Естония,
 Унгария и Австрия.
 ---pagebreak--- L 87/122 BG Официален вестник на Европейския съюз 28.3.2019 г.
 • Услуги, свързани с производството (стр. 109 и 110). Задълженията, включени в списъка на задълженията на Латвия,
 Литва и Австрия, бяха оттеглени.
 • Образователни услуги (стр. 156): ограничение до „само частно финансирани услуги“. Това ограничение не беше
 включено в списъка на задълженията на Естония, Латвия, Литва, Унгария, Австрия, Словения (невключено само по
 отношение на образователните услуги за възрастни) и Словакия. Това ограничение вече се прилага и по отношение на
 тези държави членки. В случая на Словения това разширено прилагане се отнася само до образователните услуги за
 възрастни.
 • Банкови и други финансови услуги (с изключение на застраховане) (стр. 193, 213 и 217). Ограниченията върху достъпа
 до пазара, в които се посочва, че „регистрирането на специализирано мениджърско дружество се изисква за изпълнение
 на дейностите по управлението на дялови тръстове и инвестиционни дружества“ и че „само фирми с адрес на управление
 в Общността могат да действат като депозитари на активите на инвестиционни фондове“ както при начин на доставка 1,
 така и при начин на доставка 3, не бяха включени в списъка на задълженията на Чешката република по отношение на
 начин на доставка 3, на Естония (невключени нито в начин на доставка 1, нито в начин на доставка 3), Латвия — по
 отношение на начин на доставка 3, Литва — по отношение на начин на доставка 1, Унгария — по отношение на начин
 на доставка 3 и Словакия — по отношение на начин на доставка 3. Тези ограничения вече се прилагат и по отношение
 на тези държави членки.
 • Космически транспорт. Задължението, включено в списъка на задълженията на Австрия, беше оттеглено.
 • Въздушен транспорт — Отдаване под наем на самолети с екипаж (стр. 246). Две ограничения върху достъпа до пазара
 (едно при начини на доставка 1 и 2 и друго — при начин на доставка 3) са въведени за Полша.
 • Въздушен транспорт — Продажби и маркетинг (стр. 247 и 248). Списъкът на конкретните задължения на Естония не
 включваше ограничението на националното третиране на разпространяването чрез използване на система за компютърни
 резервации (СКР) на услуги, свързани с въздушния транспорт, предоставяни от СКР на дружеството майка.
 • Въздушен транспорт — Система за компютърни резервации (стр. 248). Списъкът на конкретните задължения на Унгария
 не включваше ограничението на националното третиране на задълженията на дружеството майка или други участващи
 превозвачи по отношение на СКР, контролирана от въздушни превозвачи от една или повече страни извън Общността.
 • Помощни услуги за всички видове транспорт — Услуги по товарообработване (стр. 259). Ограничение върху достъпа до
 пазара при начин на доставка


text:
3 беше въведено за Естония, Латвия и Литва.
 Б) Изменения, нотифицирани с документ S/SECRET/9
 Хоризонтални задължения
 • Задължения на Кипър и Малта при начин на доставка 4 във връзка с националното третиране (стр. 25, 29 и 32 от
 S/SECRET/8). Тези задължения бяха оттеглени.
 Задължения по сектори
 • Компютърни и свързани с тях услуги: а) Консултантски услуги, свързани с инсталирането на хардуер (CPC 841) (стр. 82), б)
 Услуги по внедряване на програмно осигуряване (CPC 842) (стр. 83), в) Услуги по обработка на данни (CPC 843) (стр. 85),
 г) Услуги, свързани с бази данни (CPC 844) (стр. 86). Задълженията на Кипър при начин на доставка 4 (ВКТ, БП и ДУД) във
 връзка с националното третиране бяха оттеглени.
 • Научно-изследователски и развойни услуги — б) НИР услуги по обществените и хуманитарните науки (CPC 852)
 (стр. 89 и 90). Задълженията на Кипър при начин на доставка 4 (ВКТ, БП и ДУД) във връзка с националното
 третиране бяха оттеглени.
 • Застрахователни и свързани с тях услуги — i) Пряко застраховане (включително съзастраховане): а) животозастраховане и
 б) различно от животозастраховане (стр. 211 и 212). Задълженията на Кипър при начин на доставка 4 (ВКТ, БП и ДУД)
 във връзка с националното третиране бяха оттеглени.
 • Банкови и други финансови услуги (без застраховане) — (x) д) прехвърляеми ценни книжа (стр. 223). Задълженията на
 Кипър при начин на доставка 4 (ВКТ, БП и ДУД) във връзка с националното третиране бяха оттеглени.
 • Хотелиерство, ресторантьорство и обществено хранене (CPC 641, 642 и 643) (стр. 232). Задълженията на Малта при
 начин на доставка 4 (ВКТ, БП и ДУД) във връзка с националното третиране бяха оттеглени.
 • Туристически агенции и туроператорски услуги (CPC 7471) (стр. 233 и 234). Задълженията на Малта при начин на
 доставка 4 (ВКТ, БП и ДУД) във връзка с националното третиране бяха оттеглени.
 • Морски транспортни услуги — с изключение на каботажен транспорт — а) Пътнически транспорт (CPC 7211); б)
 Товарен транспорт (CPC 7212) (стр.242). Задълженията на Малта при начин на доставка 4 (ВКТ, БП и ДУД) във връзка с
 националното третиране бяха оттеглени.
 ---pagebreak--- 28.3.2019 г. BG Официален вестник на Европейския съюз L 87/123
 ПРИЛОЖЕНИЕ II
 ОБЕЗЩЕТЕНИЕ ОТ СТРАНА НА ЕО
 • Хоризонтално ограничение на обществените услуги при начин на доставка 3
 — Бележка под линия относно обхвата, показваща, че това ограничение не се отнася до телекомуникациите, до
 компютърните услуги и до услугите, свързани с тях.
 • Хоризонтални ограничения на инвестициите при начин на доставка 3
 — Премахване на ограничението по отношение на националното третиране за AT при начин на доставка 3 за клоновете
 на чуждестранни акционерни дружества (Aktiengesellschaften) и дружества с ограничена отговорност (Gesellschaften
 mit beschränkter Haftung).
 • Начин на доставка 4 за вътрешнокорпоративни трансфери и бизнес посетители
 — Задължения, поети от CY и MT по отношение на достъпа до пазара и националното третиране при поети от тези
 държави хоризонтални задължения и задължения по сектори при начин на доставка 3.
 • Професионални услуги — Инженерни услуги (CPC 8672)
 — Задължения, поети от CY и MT по отношение на достъпа до пазара и националното третиране при начин


text:
на
 доставка 2
 — Задължения, поети от CY, CZ, MT и SK по отношение на достъпа до пазара при начин на доставка 3
 — Задължения, поети от CY и MT по отношение на националното третиране при начин на доставка 3
 — Премахване на ограниченията върху достъпа до пазара за PT при начин на доставка 3
 • Професионални услуги — Интегрирани инженерни услуги (CPC 8673):
 — Премахване на теста за икономическа потребност (ENT), прилаган по отношение на начин на доставка 4/ДУД от UK
 — Задължения, поети от SK по отношение на достъпа до пазара и националното третиране при начин на доставка 3
 • Професионални услуги — Градоустройствени и ландшафтни архитектурни услуги (CPC 8674):
 — Задължения, поети от CY, CZ, MT, PL, SI и SK по отношение на достъпа до пазара и националното третиране при
 начин на доставка 3.
 — Задължения, поети от HU по отношение на достъпа до пазара и националното третиране при ландшафтните
 архитектурни услуги при начин на доставка 2.
 • Компютърни и свързани с тях услуги —
 — Добавяне на обяснителна бележка под линия.
 — Задължения, поети от HU по отношение на достъпа до пазара и националното третиране съгласно начини на
 доставка 1, 2 и 3 за CPC 845 и 849
 — По-добри условия за ДУД/начин на доставка 4 от SE за компютърни и свързани с тях услуги при хоризонталните и
 новопоетите задължения на SE за ДУД/начин на доставка 4 за CPC 845 и 849.
 • Рекламни услуги (CPC 871):
 — Задължения, поети от CY, MT и PL по отношение на достъпа до пазара и националното третиране при начин на
 доставка 1
 ---pagebreak--- L 87/124 BG Официален вестник на Европейския съюз 28.3.2019 г.
 • Телекомуникационни услуги
 — Нови и подобрени задължения, поети от ЕО като цяло, предлагани в тяхното преразгледано предложение в рамките
 на Програмата за развитие от Доха.
 — Пояснение от FI, че нейните три хоризонтални ограничения при начин на доставка 3 — на юридическите лица по
 отношение на достъпа до пазара; на дъщерните дружества, клоновете, агенциите и представителствата по отношение
 на националното третиране; и на инвестициите по отношение на достъпа до пазара не се отнасят до сектора на
 телекомуникационните услуги.
 — Пояснителна бележка под линия, в която се посочва, че подсектори 2.C.h) до 2.C.m) от Секторния класификационен
 списък на услуги, съдържащ се в MTN,GNS/W/120 (услуги с добавена стойност), и подсектори 2.C.a) до 2.C.g) от
 този списък са включени тук. Подсектор 2.С.o от този списък също е включен тук, доколкото той попада в рамките
 на тази дефиниция. За целите на този списък на задълженията подсектор 2.C.n) от Секторния класификационен
 списък на услуги (онлайн обработка на информация и/или данни) е отразен в този списък на задълженията като 1.B
 (компютърни и свързани с тях услуги).
 • Финансови услуги (застраховане):
 — Отстраняване на част от ограниченията върху достъпа до пазара за SK при начин на доставка 3.
 • Финансови услуги (банкови услуги)
 — FI: Промяна в изискването за гражданство при начин на доставка 3 („Поне един от основателите, членовете на съвета
 на директорите, надзорния съвет и изпълнителният директор трябва да са


text:
постоянно пребиваващи в Европейската
 общност...“ вместо „Поне половината от основателите, членовете на съвета на директорите, надзорния съвет и
 делегатите, изпълнителният директор, пълномощникът и лицето, оправомощено да подписва от името на кредитната
 институция, трябва да са постоянно пребиваващи в Европейската общност...“).
 • Хотелиерство, ресторантьорство и обществено хранене
 — Нов (по-малко ограничителен) текст за теста за икономическа потребност (ENT) на ИТ при начин на доставка 3 за
 барове, кафенета и ресторанти, включително задължение за недискриминационното му естество.
 • Туристически агенции и туроператорски услуги
 — Премахване на теста за икономическа потребност (ENT), прилаган по отношение на начин на доставка 3 от CZ.
 • Фризьорски услуги
 — Задължения, поети от CZ, FI, HU и SK по отношение на достъпа до пазара и националното третиране при начини на
 доставка 2 и 3.
 Използваните съкращения се използват за обозначаване на следните държави членки:
 AT Австрия
 BE Белгия
 CY Кипър
 CZ Чешка република
 ---pagebreak--- 28.3.2019 г. BG Официален вестник на Европейския съюз L 87/125
 DE Германия
 DK Дания
 EE Естония
 EL Гърция
 ES Испания
 FI Финландия
 FR Франция
 HU Унгария
 IE Ирландия
 IT Италия
 LT Литва
 LU Люксембург
 LV Латвия
 MT Малта
 NL Нидерландия
 PL Полша
 PT Португалия
 SE Швеция
 SI Словения
 SK Словашка република
 UK Обединеното кралство


text:
 Важна правна забележка
 |
 22000D1019(04)
 Официален вестник n° L 266 , 19/10/2000 стр. 0015 - 0015 специално чешко издание глава 11 том 04 стр. 208 - 208 специално испанско издание глава 11 том 04 стр. 208 - 208 специално унгарско издание глава 11 том 04 стр. 208 - 208 специално литвийско издание глава 11 том 04 стр. 208 - 208 LV.ES глава 11 том 04 стр. 208 - 208 MT.ES глава 11 том 04 стр. 208 - 208 PL.ES глава 11 том 04 стр. 208 - 208 SK.ES глава 11 том 04 стр. 208 - 208 специално словенско издание глава 11 том 04 стр. 208 - 208
 Решение на Съвместния комитет на ЕИПNo 31/1999от 26 март 1999 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение II от Споразумението е изменено с Решение No 86/98 на Съвместния комитет на ЕИП от 25 септември 1998 г. [1].(2) Директива 98/3/ЕО на Комисията от 15 януари 1998 г. относно адаптиране към техническия прогрес на Директива 76/116/ЕИО на Съвета относно сближаването на законодателствата на държавите-членки, отнасящи се до торове [2], следва да бъде включена в Споразумението,РЕШИ:Член 11. В глава XIV, точка 1 (Директива 76/116/ЕИО на Съвета) от приложение II към Споразумението се добавя следният текст:- "— 398 R 0003: Директива 98/3/ЕО на Комисията от 15 януари 1998 г. (ОВ L 18, 23.1.1998 г., стр. 25)."Член 2Текстовете на Директива 98/3/ЕО на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 27 март 1999 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 26 март 1999 година.За Съвместния комитет на ЕИППредседателF. Barbaso[1] ОВ L 189, 22.7.1999 г., стр. 58.[2] ОВ L 18, 23.1.1998 г., стр. 25.--------------------------------------------------


text:
 19.2.2011
 BG
 Официален вестник на Европейския съюз
 L 46/51
 РЕШЕНИЕ No 1/2010 НА КОМИТЕТА, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И КОНФЕДЕРАЦИЯ ШВЕЙЦАРИЯ ЗА ВЗАИМНО ПРИЗНАВАНЕ ПО ОТНОШЕНИЕ НА ОЦЕНКА НА СЪОТВЕТСТВИЕТО
 от 18 октомври 2010 година
 относно изменението на глава 12 за моторните превозни средства от приложение 1 и относно включването в приложение 1 на нова глава 18 за биоцидите
 (2011/115/ЕС)
 КОМИТЕТЪТ,
 като взе предвид Споразумението между Европейската общност и Конфедерация Швейцария за взаимно признаване по отношение на оценка на съответствието (наричано по-долу „споразумението“), и по-специално член 10, параграфи 4 и 5 и член 18, параграф 2 от него,
 като има предвид, че:
 (1)
 Европейският съюз прие нова рамкова директива за одобрението на типа на моторните превозни средства (1), а Швейцария измени законовите, подзаконовите и административните си разпоредби, които съгласно член 1, параграф 2 от споразумението се приемат за еквивалентни с гореспоменатото законодателство на Европейския съюз.
 (2)
 Глава 12 „Моторни превозни средства“ от приложение 1 следва да бъде изменена, за да бъдат отразени тези нови промени.
 (3)
 В член 10, параграф 5 от споразумението се предвижда, че комитетът може, при предложение от една от страните, да изменя приложенията към споразумението,
 ПРИЕ НАСТОЯЩОТО РЕШЕНИЕ:
 1.
 Глава 12 „Моторни превозни средства“ от приложение 1 към споразумението се изменя в съответствие с разпоредбите, посочени в притурка А, приложена към настоящото решение.
 2.
 Приложение 1 „Продуктови сектори“ към споразумението се изменя с цел включването на нова глава 18 за биоцидите, в съответствие с разпоредбите, посочени в притурка Б, приложена към настоящото решение.
 3.
 Настоящото решение, съставено в два екземпляра, се подписва от представители на комитета, упълномощени да действат от името на страните. Настоящото решение влиза в сила от датата на по-късно положения подпис.
 Подписано в Берн на 18 октомври 2010 година.
 От името на Конфедерация Швейцария
 Heinz HERTIG
 Подписано в Брюксел на 12 октомври 2010 година.
 От името на Европейския съюз
 Fernando PERREAU DE PINNINCK
 (1) Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1).
 ПРИТУРКА А
 В приложение I „Продуктови сектори“ текстът на глава 12 „Моторни превозни средства“ се заличава и се заменя със следния текст:
 „ГЛАВА 12
 МОТОРНИ ПРЕВОЗНИ СРЕДСТВА
 РАЗДЕЛ I
 Законови, подзаконови и административни разпоредби
 Разпоредби, попадащи в обхвата на член 1, параграф 2
 Европейски съюз
 1.
 Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стp. 1), последно изменена с Регламент (ЕО) No 661/2009 на Европейския парламент и на Съвета от 13 юли 2009 г. (ОВ L 200, 31.7.2009 г., стр. 1) и като се вземат предвид актовете, изброени в приложение IV към Директива 2007/46/ЕО, заедно с нейните изменения до 14


text:
октомври 2009 г., и измененията на горепосоченото приложение и съответно на посочените в него актове, приети съгласно процедурата, описана в раздел V, параграф 1 (по-долу наричани заедно „Рамкова директива 2007/46/ЕО“)
 Швейцария
 100.
 Наредба от 19 юни 1995 г. относно техническите изисквания за моторните превозни средства и техните ремаркета (RO 2009 4145) заедно с нейните изменения до 14 октомври 2009 г. (RO 2009 5705) и като се вземат предвид измененията, приети съгласно процедурата, описана в раздел V, параграф 1
 101.
 Наредба от 19 юни 1995 г. относно одобрението на типа на пътните превозни средства (RO 1995 3997) заедно с нейните изменения до 14 октомври 2009 г. (RO 2009 5805) и като се вземат предвид измененията, приети съгласно процедурата, описана в раздел V, параграф 1
 РАЗДЕЛ II
 Органи за оценка на съответствието
 Комитетът, създаден съгласно член 10 от настоящото споразумение, съставя и поддържа актуален списък на органите за оценка на съответствието, съгласно процедурата, описана в член 11 от споразумението.
 РАЗДЕЛ III
 Определящи органи
 Комитетът, създаден съгласно член 10 от настоящото споразумение, съставя и поддържа актуален списък на определящите органи, нотифицирани от страните по споразумението.
 РАЗДЕЛ IV
 Специални правила, свързани с определянето на органи за оценка на съответствието
 За определянето на органи за оценка на съответствието определящите органи се позовават на съответните им законови, подзаконови и административни разпоредби, изброени в раздел I.
 РАЗДЕЛ V
 Допълнителни разпоредби
 Разпоредбите на настоящия раздел се прилагат единствено и само за отношения между Швейцария и Европейския съюз.
 1. Изменения на приложение IV и съответно на актовете, изброени в приложение IV към Директива 2007/46/ЕО
 Законодателството, прието в Европейския съюз и посочено в приложение IV към Директива 2007/46/ЕО след 14 октомври 2009 г., се счита като част от разпоредбите, влизащи в обхвата на член 1, параграф 2 от настоящото споразумение, след приключването на следната процедура:
 а)
 без да се засяга член 12, параграф 2 от настоящото споразумение, Европейският съюз нотифицира Швейцария за промените в приложение IV към Директива 2007/46/ЕО, съответно в изброените в него актове, незабавно след тяхното публикуване в Официален вестник на Европейския съюз;
 б)
 Швейцария нотифицира Европейския съюз за одобрението на новите разпоредби и за приемането на съответното швейцарско законодателство, преди тези промени да започнат да бъдат прилагани в Европейския съюз;
 в)
 промените в законодателните разпоредби се считат за включени в раздел I от датата на нотифицирането от страна на Швейцария.
 Съвместният комитет ще се запознава редовно с горепосочените промени. Въвеждането на посочените промени ще бъде публично оповестено.
 2. Обмен на информация
 Органите, компетентни за извършване на одобрение на типа в Швейцария и в държавите-членки, си обменят по-специално информацията, посочена в член 8, параграфи 5—8 от Рамкова директива 2007/46/ЕО.
 В случай на отказ от страна на Швейцария или на държава-членка да издаде одобрение на типа в съответствие с член 8, параграф 3 от Рамкова директива 2007/46/ЕО тя незабавно изпраща на другите държави-членки, на Швейцария и на Комисията подробно досие, съдържащо обяснение на причините за нейното решение, както и доказателствата, на които се основават направените от нея констатации.
 3. Признаване на одобрение на типа за превозни средства
 Швейцария също


text:
така признава одобрение на типа за превозни средства, издадено преди влизането в сила на настоящото споразумение, в съответствие с Директива 70/156/ЕИО на Съвета от 6 февруари 1970 г. (ОВ L 42, 23.2.1970 г., стр. 1), последно изменена с Директива 2007/37/ЕО на Комисията от 21 юни 2007 г. (ОВ L 161, 22.6.2007 г., стр. 60), от органите, отговорни за одобрението на типа, когато това одобрение е все още валидно в Европейския съюз.
 Европейският съюз признава швейцарското одобрение на типа, когато изискванията на Швейцария се считат за еквивалентни на тези от Рамкова директива 2007/46/ЕО.
 Признаването на швейцарското одобрение на типа се суспендира, ако Швейцария не съумее да адаптира своето законодателство към цялото действащо законодателство на Европейския съюз в областта на одобрението на типа.
 4. Предпазни клаузи
 1. Превозни средства, системи, компоненти или отделни технически възли, които са в съответствие с приложимото законодателство
 1.
 Ако държава-членка или Швейцария установи, че нови превозни средства, системи, компоненти или отделни технически възли, макар и да са в съответствие с приложимите изисквания или да са надлежно маркирани, представляват сериозен риск за пътната безопасност или сериозно вредят на околната среда или на общественото здраве, тази държава може, за максимален период от шест месеца, да откаже да регистрира такива превозни средства или да откаже да разреши продажбата или въвеждането в експлоатация на територията си на такива превозни средства, компоненти или отделни технически възли.
 В такива случаи засегнатата държава-членка или Швейцария незабавно уведомява за това съответно производителя, другите държави-членки, Швейцария и Комисията, като посочва причините, на които се основава нейното решение.
 2.
 Комисията и Швейцария провеждат консултации със засегнатите страни във възможно най-кратки срокове, и по-специално със съответните свои одобряващи органи, които са издали одобрението на типа. Комитетът се информира редовно и при необходимост провежда необходимите консултации с цел разрешаване на спора.
 2. Превозни средства, системи, компоненти или отделни технически възли, които не са в съответствие с одобрения тип
 1.
 Ако държава-членка или Швейцария, която е издала одобрение на типа, установи, че нови превозни средства, системи, компоненти или отделни технически възли, придружавани от сертификат за съответствие или на които е поставена маркировка за одобрение, не съответстват на типа, който е одобрила, тя взема необходимите мерки, включително, ако е необходимо, отменя одобрението на типа, за да гарантира, че произведените превозни средства, системи, компоненти или отделни технически възли, в зависимост от случая, са приведени в съответствие с одобрения тип. Одобряващият орган на тази държава-членка или Швейцария уведомява одобряващите органи на другите държави-членки и/или Швейцария за предприетите мерки.
 2.
 За целите на параграф 1 се счита, че отклоненията от данните в сертификата за одобрение на типа или в информационния пакет представляват несъответствие с одобрения тип.
 Счита се, че дадено превозно средство не се отклонява от одобрения тип, ако съответните регулаторни актове допускат отклонения и тези допустими отклонения се съблюдават.
 3.
 Ако държава-членка или Швейцария докаже, че нови превозни средства, компоненти или отделни технически възли, придружени от сертификат за съответствие или на които е поставена маркировка за одобрение, не съответстват на одобрения тип, тя може да изиска от държавата-членка или Швейцария, издала одобрението на


text:
типа, да удостовери, че произвежданите превозни средства, системи, компоненти или отделни технически възли продължават да отговарят на одобрения тип. При получаване на такова искане засегнатата държава-членка или Швейцария предприема необходимите действия във възможно най-кратък срок и при всички случаи в рамките на шест месеца от датата на искането.
 4.
 Одобряващият орган отправя искане към държавата-членка или Швейцария, издала одобрение на типа на системата, компонента, отделния технически възел или некомплектованото превозно средство, за предприемане на необходимите действия, за да се гарантира, че произвежданите превозни средства отново съответстват на одобрения тип, в следните случаи:
 а)
 във връзка с одобрение на типа на превозно средство — когато несъответствието на превозното средство се обяснява единствено и само с несъответствието на дадена система, компонент или отделен технически възел;
 б)
 във връзка с многоетапно одобрение на типа — когато несъответствието на напълно комплектовано превозно средство се обяснява единствено и само с несъответствието на дадена система, компонент или отделен технически възел, представляващи част от некомплектованото превозно средство, или с несъответствието на самото некомплектовано превозно средство.
 При получаване на такова искане засегнатата държава-членка или Швейцария предприема необходимите действия, ако е необходимо, съвместно с отправилата искането държава-членка или Швейцария, във възможно най-кратък срок и при всички случаи в рамките на шест месеца от датата на искането. Когато се установи несъответствие, одобряващият орган на държавата-членка или Швейцария, издала одобрението на типа на системата, компонента или отделния технически възел или одобрението на некомплектованото превозно средство, предприема мерките, посочени в параграф 1.
 5.
 Одобряващите органи се информират взаимно в рамките на 20 работни дни за всяко отменяне на одобрение на типа и за причините за това.
 6.
 Ако държавата-членка или Швейцария, издала одобрението на типа, оспорва несъответствието, за което е нотифицирана, засегнатата държава-членка или Швейцария полагат усилия за разрешаване на спора. Комитетът се информира редовно и при необходимост провежда необходимите консултации за разрешаване на спора.“
 ПРИТУРКА Б
 В приложение 1 „Продуктови сектори“ се вмъква следната глава 18 за биоцидите:
 „ГЛАВА 18
 БИОЦИДИ
 ОБХВАТ И ПРИЛОЖНО ПОЛЕ
 Разпоредбите на настоящата секторна глава се прилагат за биоцидите, така както са дефинирани в Директива 98/8/ЕО, с изключение на:
 —
 биоцидите, които са или съдържат генетично модифицирани или патогенни микроорганизми, и
 —
 авицидите, писцицидите и биоцидите за контрол на други гръбначни.
 Директивите на Комисията за включване на активни вещества към приложения I, IА или IБ представляват част от настоящата глава.
 Швейцария ще има право да ограничи достъпа до своя пазар в съответствие с изискванията на своето действащо законодателство към датата на влизане в сила на настоящата глава по отношение на:
 —
 биоцидите, съдържащи октилфенол или негови етоксилати, и
 —
 аерозолните опаковки, съдържащи вещества, които са устойчиви във въздушна среда.
 Страните ще направят съвместно преглед на състоянието през 2013 г.
 РАЗДЕЛ I
 Законови, подзаконови и административни разпоредби
 Разпоредби, попадащи в обхвата на член 1, параграф 2
 Европейски съюз
 1.
 Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стp. 1), последно изменена с Директива 2009/107/ЕО на Европейския парламент и на Съвета от


text:
16 септември 2009 г. (ОВ L 262, 6.10.2009 г., стp. 40), наричана по-долу „Директива 98/8/ЕО“)
 2.
 Регламент (ЕО) No 1896/2000 на Комисията от 7 септември 2000 г. относно първата фаза на програмата, посочена в член 16, параграф 2 от Директива 98/8/ЕО на Европейския парламент и на Съвета относно биоцидите (ОВ L 228, 8.9.2000 г., стр. 6)
 3.
 Регламент (ЕО) No 1687/2002 на Комисията от 25 септември 2002 г. относно допълнителен период, предвиден в член 4, параграф 1 от Регламент (ЕО) No 1896/2000, за нотифицирането за някои активни вещества, които вече са на пазара и се използват в биоциди (ОВ L 258, 26.9.2002 г., стр. 15)
 4.
 Регламент (ЕО) No 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3)
 Швейцария
 100.
 Федерален закон от 15 декември 2000 г. относно защитата срещу опасни вещества и препарати (RO 2004 4763), последно изменен на 17 юни 2005 г. (RO 2006 2197)
 101.
 Федерален закон от 7 октомври 1983 г. относно защитата на околната среда (RO 1984 1122), последно изменен на 20 март 2008 г. (RO 2008 3437)
 102.
 Наредба от 18 май 2005 г. относно пускането на пазара и използването на биоциди (Наредба за биоцидите) (RO 2005 2821), последно изменена на 2 ноември 2009 г. (RO 2009 5401)
 РАЗДЕЛ II
 Органи за оценка на съответствието
 За целите на настоящата глава „органи за оценка на съответствието“ означава органите на държавите-членки на Европейския съюз и на Швейцария, които са компетентни за пускането на биоциди на пазара.
 Данните за връзка с компетентните органи на държавите-членки и на Швейцария могат да бъдат намерени на посочените по-долу уебсайтове.
 Държави-членки
 Биоциди: „Компетентни органи и други звена за контакт“ http://ec.europa.eu/environment/biocides/pdf/ca_contact.pdf.
 Швейцария
 Федерална служба за обществено здраве, нотифициращ орган за химическите вещества: www.bag.admin.ch/biocide.
 РАЗДЕЛ III
 Допълнителни разпоредби
 За целите на параграфи 2—5 от настоящия раздел всяко позоваване на Директива 98/8/ЕО, доколкото това засяга Швейцария, се разбира също като позоваване на еквивалентните швейцарски разпоредби.
 1. Включване на активни вещества в приложения I, IA или IБ
 Член 11 от Директива 98/8/ЕО се прилага между страните със следните изменения:
 Включването или последващи изменения на включването на активно вещество в приложение I, IА или IБ се разглеждат и когато заявител е подал изискваното досие до компетентния орган на Швейцария, и когато компетентният орган, който е получил заявлението, е изпратил изискваната оценка на Комисията.
 2. Взаимно признаване на разрешения между държавите-членки и Швейцария
 1.
 Без да се засяга член 12 от Директива 98/8/ЕО, биоцид, който вече е разрешен или регистриран в една държава-членка или в Швейцария, се разрешава или регистрира в друга държава-членка или в Швейцария в рамките на 120 дни за разрешенията или съответно 60 дни за регистрацията, считано от датата на получаване на заявлението от другата държава-членка или от Швейцария, при условие че активното вещество на биоцида е включено в приложение I или IА към Директива 98/8/ЕО и съответства на нейните


text:
изисквания. За взаимното признаване на разрешенията заявлението трябва да включва резюме на досието, изисквано съгласно член 8, параграф 2, буква а) и приложение IIБ, раздел Х към Директива 98/8/ЕО, както и заверено копие на първото издадено разрешение. За взаимното признаване на регистрацията на нискорискови биоциди заявлението трябва да включва данните, изисквани съгласно член 8, параграф 3 от Директива 98/8/ЕО, с изключение на данните за ефикасност, за които е достатъчно резюме.
 За издаването на разрешението могат да се прилагат разпоредби, произтичащи от прилагането на други мерки в съответствие със законодателството на страните, свързани с условията за дистрибуция и използване на биоцидите и чиято цел е опазване на здравето на съответните дистрибутори, ползватели и работници.
 Тази процедура за взаимно признаване не засяга мерките, предприети от държавите-членки и от Швейцария, в съответствие със законодателството на страните за опазване на здравето на работниците.
 2.
 Ако в съответствие с член 5 от Директива 98/8/ЕО държава-членка или Швейцария установи, че:
 а)
 целевите видове не са налични във вредни количества;
 б)
 от страна на целевия организъм се демонстрира неприемлива търпимост или резистентност към биоцида; или
 в)
 съответните обстоятелства на използване, като климат или размножителен период на целевите видове, се различават значително от тези в държавата-членка, в която биоцидът е бил разрешен за първи път, или в Швейцария и следователно едно неизменено разрешение би могло да представлява неприемлив риск за хората или за околната среда,
 държавата-членка или Швейцария може да поиска някои условия, посочени в член 20, параграф 3, букви д), е), з), й) и л) от Директива 98/8/ЕО, да бъдат пригодени към различните обстоятелства, така че условията за издаване на разрешение, предвидени в член 5 от Директива 98/8/ЕО, да бъдат спазени.
 3.
 Когато държава-членка или Швейцария смята, че нискорисков биоцид, регистриран в друга държава-членка или в Швейцария, не съответства на определението, предвидено в член 2, параграф 1, буква б) от Директива 98/8/ЕО, тя може временно да откаже да регистрира биоцида и незабавно информира за своите опасения компетентния орган, отговорен за проверката на досието.
 Ако в максимален срок от 90 дни не се постигне споразумение между засегнатите органи, въпросът ще бъде препратен до Комисията за вземане на решение в съответствие с процедурата, предвидена в параграф 4.
 4.
 Без да се засягат параграфи 2 и 3, когато държава-членка или Швейцария смята, че биоцид, разрешен от друга държава-членка или Швейцария, не може да удовлетвори условията, определени в съответствие с член 5, параграф 1 от Директива 98/8/ЕО, и вследствие на това предложи да откаже разрешението или регистрацията или да ограничи разрешението при определени условия, тя нотифицира Комисията, другите държави-членки, Швейцария и заявителя и им предоставя обяснителен документ, съдържащ името на продукта и неговата спецификация и в който се посочват основанията, поради които тя предлага разрешението да бъде отказано или ограничено.
 Комисията подготвя предложение по тези въпроси в съответствие с член 27 от Директива 98/8/ЕО за решение в съответствие с процедурата, предвидена в член 28, параграф 2 от Директива 98/8/ЕО.
 5.
 Ако процедурата, предвидена в параграф 4, доведе до потвърждение на отказа на втора или последваща регистрация от държава-членка или от Швейцария,


text:
държавата-членка, която преди това е регистрирала нискорисковия биоцид, или Швейцария, когато това се счита за подходящо от Постоянния комитет, взема предвид отказа и преразглежда своята регистрация съгласно член 6 от Директива 98/8/ЕО.
 Ако тази процедура потвърди първоначалната регистрация, държавата-членка или Швейцария, инициирала процедурата, регистрира въпросния нискорисков биоцид.
 6.
 Чрез дерогация от параграф 1 държавите-членки или Швейцария могат да откажат взаимното признаване на разрешения, издадени за продуктови типове 15, 17 и 23 от приложение V към Директива 98/8/ЕО, при условие че такова ограничение може да бъде обосновано и не застрашава целта на настоящата глава.
 Държавите-членки и Швейцария се информират взаимно и информират Комисията за всяко решение, взето в това отношение, като посочват причините за него.
 3. Достъп до пазара
 Заявителят посочва на етикета на биоцида своето име или търговско наименование и адрес. За целите на член 8 от Директива 98/8/ЕО е достатъчно, ако подалият заявление за разрешение има постоянно представителство на територията на Европейския съюз или на Швейцария. Страните се договарят, че компетентните органи могат да нотифицират директно заявителя на територията на другата страна относно разрешенията и другите решения, свързани с прилагането на настоящата глава.
 4. Обмен на информация
 В съответствие с член 9 от настоящото споразумение страните обменят по-специално информацията, посочена в член 18 от Директива 98/8/ЕО. Поверителната информация се определя и обработва в съответствие с член 19 от Директива 98/8/ЕО.
 5. Предпазна клауза
 Когато държава-членка или Швейцария има основателни причини да смята, че биоцид, който е разрешила или регистрирала, или който е задължена да разреши или регистрира в съответствие с член 3 или 4 от Директива 98/8/ЕО, представлява неприемлив риск за здравето на човека или на животните или за околната среда, тя може временно да ограничи или забрани използването или продажбата на този продукт на своята територия. Тя информира незабавно Комисията, другите държави-членки и Швейцария за тази мярка и посочва причините за своите решения. В срок от 90 дни се взема решение по въпроса в съответствие с процедурата, предвидена в член 28, параграф 3. Ако Швейцария не е съгласна с решението на Комисията, случаят се предава на Съвместния комитет, който взема решение за подходящия начин на действие, включително за възможността за свикване на среща на експерти. Ако не бъде достигнато решение в рамките на 90 дни, всяка от страните може да суспендира частично или изцяло главата за биоцидите.
 Към настоящата предпазна клауза следва да се прибягва по изключение.
 6. Преходен период
 Член 16, параграф 1 от Директива 98/8/ЕО се прилага между страните с преходен период за Швейцария до 14 май 2014 г.“
 ДЕКЛАРАЦИЯ ОТ ЕВРОПЕЙСКАТА КОМИСИЯ
 За да се гарантира ефективното прилагане и изпълнение на главата за биоцидите, която ще бъде включена в приложение 1 към споразумението, и доколкото Швейцария е приела съответните достижения на правото на ЕС или еквивалентни мерки съгласно главата за биоцидите, Комисията, в съответствие с декларацията на Съвета относно участието на Швейцария в комитети (1) и член 100 от Споразумението за Европейското икономическо пространство, ще провежда консултации с швейцарски експерти по време на подготвителните етапи на изготвянето на проектите за мерки, които впоследствие се представят


text:
на комитета, създаден съгласно член 28 от Директива 98/8/ЕО за подпомагане на Комисията при упражняването на нейните изпълнителни правомощия.
 Освен това Комисията отбелязва, че швейцарски експерти се приканват да участват в експертната група на компетентните органи по биоцидите, която оказва помощ на Комисията при хармонизираното прилагане на Директива 98/8/ЕО. Комисията също така отбелязва, че председателят на комитета, създаден съгласно член 28 от Директива 98/8/ЕО, може да реши да покани швейцарски експерти за обсъждане на конкретни въпроси, по искане на член на комитета или по своя собствена инициатива, по-специално в случаите, когато обсъжданията относно прилагането на членове 4 и 11 от Директива 98/8/ЕО засягат пряко Швейцария.
 (1) Декларация относно участието на Швейцария в комитети (ОВ L 114, 30.4.2002 г., стр. 429).


text:
 Важна правна забележка
 |
 21986A0211(01)
 Официален вестник n° L 035 , 11/02/1986 стр. 0010 - 0011 специално финландско издание: глава 12 том 2 стр. 0080 специално шведско издание: глава 12 том 2 стр. 0080 специално чешко издание глава 11 том 15 стр. 249 - 251 специално испанско издание глава 11 том 15 стр. 249 - 251 специално унгарско издание глава 11 том 15 стр. 249 - 251 специално литвийско издание глава 11 том 15 стр. 249 - 251 LV.ES глава 11 том 15 стр. 249 - 251 MT.ES глава 11 том 15 стр. 249 - 251 PL.ES глава 11 том 15 стр. 249 - 251 SK.ES глава 11 том 15 стр. 249 - 251 специално словенско издание глава 11 том 15 стр. 249 - 251
 19860211Меморандум за разбирателствомежду Европейската общност за атомна енергия, представяна от Комисията на Европейските общности, и правителството на Канада относно сътрудничеството в областта на изследването и развитието на ядрения синтезЧлен 1Приложно поле и цели на меморандумаПравителството на Канада и Европейската общност за атомна енергия, представяна от Комисията на Европейските общности, наричани по-долу "договарящите се страни",- като припомнят Рамковото споразумение за търговско и икономическо сътрудничество между Европейските общности и Канада от 6 юли 1976 г., член III, параграф 2 от което предвижда обмен на технологична и научна информация,- като признават предимствата за двете договарящи се страни, които могат да се извлекат от сътрудничество при научните изследвания и развитието в областта на ядрения синтез,- като имат предвид, че Комисията на Европейските общности координира от името на Европейската общност за атомна енергия значителните европейски дейности в областта на ядрения синтез и че Националният съвет за научни изследвания на Канада координира дейностите в областта на ядрения синтез, които Канада наскоро предприе,- като предвиждат по-тясно сътрудничество в бъдеще,се споразумяха чрез настоящия меморандум да си сътрудничат в областта на изследването и развитието на ядрения синтез, и по-специално в онези области, които са посочени в приложението към настоящия меморандум.Член IIНачини на сътрудничествоСътрудничеството ще се състои предимно в следните форми:- обмен на информация, включително докладите относно осъществения напредък и останалите неповерителни научни резултати, които договарящите се страни имат право да разгласяват и които те притежават или с които могат да разполагат,- съвместно участие в научни заседания, организирани от една от договарящите се страни,- обмен на експерти, при който всяка от договарящите се страни поема за своя сметка разходите по отсъствието на собствените ѝ експерти,- провеждане на съвместни опити, проучвания и проекти, договорени от визирания по-долу Съвместен комитет, по-специално що се отнася до NET (Next European Torus) и други инсталации, които принадлежат на едната или другата от договарящите се страни,- обмен на материали, оборудване и апаратура.Член IIIПрилагане на програмата и надзор над изпълнението ѝЗа да се осигури прилагането на визираните по-горе дейности по сътрудничество, договарящите се страни се споразумяват да създадат Съвместен комитет, съставен от представители на всяка една от тях. Настоящият меморандум определя Националния съвет за научни изследвания като изпълнителен орган от канадска страна, който ще определи двамата канадски представители, които ще заседават в Съвместния комитет.Прилагането на дейностите по сътрудничество, както и уреждането


text: на техните особени аспекти, налагат постигането на единодушно съгласие на членовете на Съвместния комитет. Тези дейности ще бъдат съвместими с дейностите, предприети в рамките на Националната агенция по енергетика, на която и двете договарящи се страни са членки. По силата на гореупоменатото рамково споразумение, на подкомитета по подготовка и общо сътрудничество към Съвместния комитет за сътрудничество могат да бъдат представяни доклади относно осъществения напредък.Съвместният комитет трябва да се събира толкова пъти, колкото е необходимо, но най-малко веднъж годишно, последователно в Европа и в Канада. В промеждутъка между заседанията Съвместният комитет ще може да взема решения чрез размяна на писма.Съвместният комитет ще информира договарящите се страни за прекратяването на всяка дейност относно сътрудничеството чрез предизвестие от една година.Член IVСредства за финансиранеНеобходимите средства и персонал за извършване на дейностите, визирани в настоящия меморандум, ще бъдат осигурени от договарящите се страни в рамките на средствата, с които те разполагат. Всяка от договарящите се страни поема за своя сметка разходите за собственото си участие в дейностите относно сътрудничеството, визирани в настоящия меморандум.Член VВлизане в силаНастоящият меморандум ще влезе в сила от датата на последно положения в него подпис, при спазване на разпоредбите на член III, и ще остане в сила за период от пет години, считано от тази дата, при положение че действието му не бъде продължено преди тази дата чрез споразумение между договарящите се страни.Подписано в ... на ...в два екземпляра, на френски и английски език, като текстовете на всеки един от тези езици са еднакво автентични.За Европейската общност за атомна енергия, представена от Комисията на Европейските общностиЗа правителството на Канада--------------------------------------------------19860211ПРИЛОЖЕНИЕОбласти на научни изследвания и развитие, свързани с ядрения синтез, които представляват особен интерес за сътрудничество между Европейската общност за атомна енергия и Канада- физика на ТОКАМАК, включително спомагателното подгряване, презареждането с гориво, извършването на диагностика, извличането на данни и контролната апаратура,- горива, използвани при ядрения синтез, включително изискванията относно управлението на трития и евентуалните договорености за неговото доставяне,- дистанционно манипулиране,- проблеми, свързани с безопасността и околната среда при извършване на ядрен синтез,- електротехнология на високите мощности.--------------------------------------------------


text:
 23.9.2021
 BG
 Официален вестник на Европейския съюз
 L 337/46
 РЕШЕНИЕ НА СЪВМЕСТНИЯ КОМИТЕТ НА ЕИП No 250/2018
 от 5 декември 2018 година
 за изменение на приложение IX (Финансови услуги) към Споразумението за ЕИП [2021/1515]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2015/847 на Европейския парламент и на Съвета от 20 май 2015 г. относно информацията, придружаваща преводите на средства, и за отмяна на Регламент (ЕО) No 1781/2006 (1) следва да бъде включен в Споразумението за ЕИП.
 (2)
 Регламент (ЕС) 2015/847 отменя Регламент (ЕО) No 1781/2006, който е включен в Споразумението за ЕИП и който следва съответно да отпадне от него.
 (3)
 Поради това приложение IX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Приложение IX към Споразумението за ЕИП се изменя, както следва:
 1.
 Текстът в точка 23ба (заличен) се заменя със следното:
 „32015 R 0847: Регламент (ЕС) 2015/847 на Европейския парламент и на Съвета от 20 май 2015 г. относно информацията, придружаваща преводите на средства, и за отмяна на Регламент (ЕО) No 1781/2006 (ОВ L 141, 5.6.2015 г., стр. 1).
 За целите на настоящото споразумение разпоредбите на Регламента се четат със следната адаптация:
 „Чрез дерогация от членове 4 и 6, що се отнася до преводите на средства в швейцарски франкове в Лихтенщайн, както и от и до Лихтенщайн в рамките на валутния му съюз с Швейцария, информацията, изисквана в членове 4 и 6, се събира и предоставя при поискване от доставчика на платежни услуги на получателя в рамките на три работни дни, но не е необходимо да бъде предавана незабавно с преводите на средства, както е предвидено в членове 4 и 6. Тази дерогация се прилага за преходен период, изтичащ на 31 декември 2022 г.“
 2.
 Текстът на точка 23г (Регламент (ЕО) No 1781/2006 на Европейския парламент и на Съвета) се заличава.
 Член 2
 Текстовете на Регламент (ЕС) 2015/847 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 6 декември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*), или на датата, на която влиза в сила Решение на Съвместния комитет на ЕИП No 249/2018 от 5 декември 2018 г. (2), в зависимост от това коя от двете дати е по-късната.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 5 декември 2018 година.
 За Съвместния комитет на ЕИП
 Председател
 Oda Helen SLETNES
 Секретари
 на Съвместния комитет на ЕИП
 Hege M. HOFF
 Mikołaj KARŁOWSKI
 (1) ОВ L 141, 5.6.2015 г., стр. 1.
 (*) Без отбелязани конституционни изисквания.
 (2) OВ L 337, 17.9.2021, стр. 42


text:
 Важна правна забележка
 |
 22003D0120
 Официален вестник n° L 331 , 18/12/2003 стр. 0044 - 0045 специално чешко издание глава 11 том 08 стр. 407 - 408 специално испанско издание глава 11 том 08 стр. 407 - 408 специално унгарско издание глава 11 том 08 стр. 407 - 408 специално литвийско издание глава 11 том 08 стр. 407 - 408 LV.ES глава 11 том 08 стр. 407 - 408 MT.ES глава 11 том 08 стр. 407 - 408 PL.ES глава 11 том 08 стр. 407 - 408 SK.ES глава 11 том 08 стр. 407 - 408 специално словенско издание глава 11 том 08 стр. 407 - 408
 Решение на Съвместния комитет на ЕИПNo 120/2003от 26 септември 2003 годиназа изменение на приложение XVIII (Здравословни и безопасни условия на труд, трудово право и равно третиране на мъжете и жените) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XVIII към споразумението е изменено с Решение No 54/2003 на Съвместния комитет на ЕИП от 16 май 2003 г. [1].(2) Директива 2003/18/ЕО на Европейския парламент и на Съвета от 27 март 2003 г. за изменение на Директива 83/477/ЕИО на Съвета за защита на работниците от рискове във връзка с излагането на азбест на работното място [2] трябва да се включи в споразумението,РЕШИ:Член 1В точка 5 (Директива 83/477/ЕИО на Съвета) от приложение XVIII към споразумението се добавя следното тире:- "— 32003 L 0018: Директива 2003/18/ЕО на Европейския парламент и на Съвета от 27 март 2003 г. (ОВ L 97, 15.4.2003 г., стр. 48)."Член 2Текстовете на Директива 2003/18/ЕF на исландски и норвежки език се публикуват в притурката за ЕИП към Официален вестник на Европейския съюз и имат еднаква сила.Член 3Настоящото решение влиза в сила на 27 септември 2003 г., при условие че всички нотификации до Съвместния комитет на ЕИП съгласно член 103, параграф 1 са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 26 септември 2003 година.За Съвместния комитет на ЕИППредседателН. С. Принц Nikolaus von Liechtenstein[1] ОВ L 193, 31.7.2003 г., стр. 32.[2] ОВ L 97, 15.4.2003 г., стр. 48.[***] Не са посочени конституционни изисквания.--------------------------------------------------


text:
 3.9.2015
 BG
 Официален вестник на Европейския съюз
 L 230/45
 РЕШЕНИЕ НА СЪВМЕСТНИЯ КОМИТЕТ НА ЕИП
 No 238/2014
 от 24 октомври 2014 година
 за изменение на приложение XIII (Транспорт) и на приложение XIV (Конкуренция) към Споразумението за ЕИП [2015/1462]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 697/2014 на Комисията от 24 юни 2014 г. за изменение на Регламент (ЕС) No 906/2009 по отношение на периода на прилагането му (1) следва да бъде включен в Споразумението за ЕИП.
 (2)
 Приложения XIII и XIV към Споразумението за ЕИП следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 В точка 10а (Регламент (ЕО) No 906/2009 на Комисията) от приложение XIII към Споразумението за ЕИП се добавя следното:
 „, изменен със:
 —
 32014 R 0697: Регламент (ЕС) No 697/2014 на Комисията от 24 юни 2014 г. (ОВ L 184, 25.6.2014 г., стр. 3).“
 Член 2
 В точка 11в (Регламент (ЕО) No 906/2009 на Комисията) от приложение XIV към Споразумението за ЕИП се добавя следното:
 „, изменен със:
 —
 32014 R 0697: Регламент (ЕС) No 697/2014 на Комисията от 24 юни 2014 г. (ОВ L 184, 25.6.2014 г., стр. 3).“
 Член 3
 Текстовете на Регламент (ЕС) No 697/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 1 ноември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 24 октомври 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 184, 25.6.2014 г., стр. 3.
 (2) Без отбелязани конституционни изисквания.